Gyvūnų maskavimasis gamtoje

**Tikslas** – Susipažins su gamtoje besimaskuojančiais gyvūnais, tyrinėdami jų prisitaikymo strategijas, spalvindami varles trafaretą, kūrybiškai išreikš savo supratimą.

**Uždavinia**i:

a) Sužinos apie Lietuvoje gyvenančius ir gerai besimaskuojančius gyvūnus;

b) Per kūrybą įtvirtins žinias apie gyvūnų maskavimąsi;

c) Galės išvardinti 3 gerai besimaskuojančius gyvūnus.

**Kompetencijos:** Kūrybiškumo, pažinimo.

### Pasiekimų sritys ir pasiekimai:

Mokiniai mokysis apie gyvūnų prisitaikymą, jų elgesį ir gyvenamąją aplinką.

Piešimo procesas skatins vaikų kūrybiškumą ir vaizduotę.

Tyrinėdami aplinką ugdys pastabumą.

**Priemonės:** pasirinktos piešimo priemonės, popieriaus lapai su trafaretais, žirklės.

**Pamokos vieta:** svarbu parinkti aplinką kurioje, būtų žolės, asfalto, žemės, kad mokiniai kiek įmanoma įvairiau galėtų išmarginti varlių trafaretus.

**Mokymo(si) veikla** –

**Pristatykite pamokos temą ir tikslus.**

**Pamokos eiga.**

Pakvieskite vaikus pasidalinti savo žiniomis apie gyvūnus, kurie maskuojasi gamtoje.

Užduokite klausimą: Kokius gyvūnus žinote, kurie gerai slepiasi?

Pateikite informaciją, parodykite gyvūnų nuotraukas, pasiūlykite mokiniams, kurie turi telefonus su internetu, paieškoti gyvūnų pagal pateiktus pavadinimus.

Papasakokite vaikams apie varlių svarbą ekosistemai.

Išdalinkite vaikams varlių trafaretus, piešimo priemones ir paprašykite vaikų juos išmarginti taip, kad varlės pasislėptų aplinkoje.

Baigus trafaretų marginimą, mokytojo nurodytoje vietoje aikštėje, mokiniai paslepia varlių trafaretus (visi vaikai ir mokytoja nusisuka, kol mokinys slapia varlę). Kai visos varlės būna paslėptos, mokytoja eina jų ieškoti. Laimi mokinys, kurio varlė geriausiai užsimaskavusi ir surasta paskutinė.

**Refleksija ir aptarimas.**

Kausimai mokiniams:

Kokie gyvūnai maskuojasi geriausiai?

Ką gali naudoti žmogus norėdamas užsimaskuoti aplinkoje?

Kodėl gyvūnai maskuojasi aplinkoje?

Kodėl tokia spalva nuspalvinai varlę?

Kaip manote kurioje aikštės vietoje varlės užsimaskuotų geriausiais? Kodėl?